**Om malen:** *I malen må organisasjonsleddet selv fylle ut tekst markert med gul bakgrunn. Det finnes også instruksjoner og kommentarer som er markert med rød tekst. Disse er ment som veiledning for organisasjonsleddene i bruk av malen, og skal slettes fra de ferdige vedtektene.*

*Lokale ledd som vedtar andre vedtekter enn disse standardvedtektene, skal sende vedtektene inn til landsstyret for godkjenning. Avvik fra standardvedtektene skal begrunnes. Organisasjonsledd som allerede har egne vedtekter, kan benytte disse fram til årsmøtene i 2024.*

Følgende bestemmelser er ufravikelige og skal tas inn i alle lokale vedtekter:

*«All bruk av lagets midler skal attesteres av to styremedlemmer.*

*Utbetalinger over kr. x skal være forankret i et formelt vedtak fra et styremøte, medlemsmøte eller årsmøte.»*

*“Kandidater til de kumulerte plassene på lista skal være kjent for alle medlemmer senest en uke før nominasjonsmøtet”*

*«Kandidater til de første x plassene på lista skal være kjent for lokallagene senest en uke før nominasjonsmøtet.»*

*De øvrige er en mal som alle ledd oppfordres til å bruke.*

*Man kan ha andre vedtekter enn standardvedtektene, men disse skal da godkjennes av landsstyret før de er gyldige. Avvik fra standardvedtektene skal begrunnes. Ingen kan ha vedtekter i strid med de sentrale vedtektene*

*Ved uenighet om tolkning av standardvedtektene avgjør sentralstyret, med ankeadgang til landsstyret.*

**STANDARDVEDTEKTER FOR FYLKESLAG SOM HAR FYLKESDELSLAG (P.t. Innlandet og Vestland)**

**§ 1 Navn og formål**

1. Fylkeslaget heter Rødt ….
2. Rødt … koordinerer partiets arbeid i fylket.
3. Fylkeslaget representerer Rødt i fylket.

**§ 2 Fylkesdelslag**

Fylkeslaget er delt inn i følgende fylkesdelslag:

* Rødt …
* Rødt …

Fylkesdelslagene skal

* koordinere lokallag og enkeltmedlemmer i sitt område til felles handling, skolering og utvikling av politikk
* følge opp medlemmer som står utenfor lokallag
* bygge partiet i sitt område

|  |
| --- |
| *Jf. sentrale vedtekter**§ 7 punkt 2: Styret skal koordinere lokallag og enkeltmedlemer i fylket til felles handling, skolering og utvikling av politikk. Styret skal følgje opp medlemer som står utanfor lokallag, og byggje partiet i fylket.**§ 7 punkt 3: Eit fylkeslag kan fastsette i lokal vedtekt at fylkeslaget er delt inn i fylkesdelslag og overføre oppgåver til desse. (...)* |

**§ 3 Styret**

Styret består av tre representanter fra hvert fylkesdelslag. Disse velges av årsmøtene i fylkesdelslagene. Styret konstituerer selv leder, nestleder og økonomiansvarlig. Leder og/eller nestleder må være kvinne.

Fylkestingsgruppa har møte-, tale- og forslagsrett på styremøter med den representanten de selv velger.

Styrets oppgaver:

* Avholde nominasjonsmøte for lista til fylkestingsvalget
* Forvalte økonomien til Rødt …
* Følge opp vedtak fra delegatmøter
* Organisere samarbeidet med Rødts folkevalgte i fylket

|  |
| --- |
| *Jf. sentrale vedtekter**§ 7 punkt 3: (...) I så fall skal det vere eit styre som samordnar arbeidet og representerer partiet i fylket. Valmåten for styret vert fastsett i lokal vedtekt.* |

**§ 4 Delegatmøter**

Styret innkaller til delegatmøte for representanter fra lokallagene i fylket minst én gang i året, og når minst ett av fylkesdelslagene eller 1/3 av lokallagene i fylket krever det.

Styret fastsetter delegatnøkkelen. Innkalling og saksliste skal være hos lokallagene minst x uker før møtet.

**§ 5 Nominasjoner**

Fylkeslaget stiller lister til fylkestingsvalg. Nominasjonsmøter for disse listene avholdes som delegatmøter.

Kandidater til de x første plassene på lista skal være kjent for lokallagene senest en uke før nominasjonsmøtet.

|  |
| --- |
| *Jf. sentrale vedtekter § 12 punkt 3: Når det elles skal stillast lister ved val til (...) fylkesting skjer nominasjonen på nominasjonsmøte med delegatar frå lokallaga i valdistriktet. (...)* |

**§ 6 Fylkestingsgruppa**

Fylkestingsgruppa består av de folkevalgte og vararepresentantene. Disse har fulle rettigheter. I tillegg kan gruppa knytte til seg flere ressurspersoner, eventuelt ansatte, med tale- og forslagsrett.

Styret i fylkeslaget har møte-, tale- og forslagsrett på møter i fylkestingsgruppa med den representanten de selv velger.

RU kan velge å utpeke en representant til fylkestingsgruppa med møte-, tale- og forslagsrett

**§ 7 Økonomi**

All bruk av lagets midler skal attesteres av to styremedlemmer.

Utbetalinger over kr. x skal være forankret i et formelt vedtak fra et styremøte, medlemsmøte eller delegatmøte.

Bevilgninger fra fylkeskommunen til fylkestingsgruppa disponeres av gruppa. Ved uenighet om bruken av bevilgningen avgjør fylkesstyret hvordan midlene skal disponeres innenfor gjeldende reglement. De folkevalgte representantene har rett til å delta i drøftingene.

Fylkeskommunale bevilgninger til fylkeslaget disponeres av Rødt ….

|  |
| --- |
| *Bestemmelsen i første ledd  innebærer en sikring mot eventuelle underslag, og omfatter alle midler laget har på en ege bankkonto og midler laget har innestående hos partiet sentralt.* |

**§ 8 Vedtekter**

Vedtektene kan bare endres av et delegatmøte med kvalifisert flertall, 2/3 av de med stemmerett på delegatmøtet. Frist for å fremme forslag til endring av vedtektene er x uker før delegatmøtet. Det kan bare gjøres endringer som henger sammen med de forslag som er sendt inn før forslagsfristen er ute.

Vedtektene trer i kraft med en gang de er vedtatt. Hvis vedtektene er annerledes eller har ytterligere innhold enn standardvedtektene, trer disse i kraft først når de er godkjent av landsstyret.

Ved uenighet om tolkning av vedtektene avgjør sentralstyret, med ankeadgang til landsstyret.